Łozo Atestin lutensi o lozzesi Łozo Atestin xe on comune in provincia de Padova. Łoso Atestin el xe un comun itałiano de abitanti de ła provinsia de Padoa in Veneto, inserìo inte el parco rejonałe dei Cołi Euganei. El paexe xe situà ai pìe del Monte Łoso, parte dei Cołi Euganei, al confin co ła Provinsia de Vicensa. Łoso Atestin, sito dei pì antighi insediamenti preistoreghi de ła padoano, in epoca romana ła jera na xona paltanoxa: el toponemo Łoso, infati, el podarìa derivar dal łatin , fango. Segondo altri studioxi, risałendo a ła forma orixenaria el nome de Łoso derivarìa dal cognome de ła fameja romana dei Lucii, proprietària prediałe de ła xona. A conferma de sta derivasion, anca el łenguìsta Dante Olivieri sostien che "Luzzo" , derive dal nome Lucius, afermando che: «se cata in cuełi presi i beni de ła fameja visentina dei Lucii». Mentre "Atestino" signiega "estense", dal toponemo "Este" , probabilmente dal nome in latino del fiume Adige . In epoca łongobarda el teritorio xe pasà al comiato visentin e l'è sta reconcuistà da Padoa inte l'età dei comuni. Durante ła dominasion venesiana l'è devegnesto łogo de viłejatura dei patrisi de ła Serenisima, grasie al cołegamento col Frassine e el Bisatto: ło testimonia ła setesentesca Viła Lando Correr, co barchese e gran parco. Segondo ła sudivixion teritoriałe de ła Cexa catołega fin al 1818 Łoso xe apartegnesta a ła diocexi de Vicensa deventando sede de l'omonemo vicariato de ła Diocesi de Padoa. L'antiga Ceza parochiałe intitołada ai Santi Leonzio e Carpoforo, de ła cuała se cata testimonianse dal XIII sècoło, inte el 1861 l'è stà desfà e sostituìa da l'atuałe projetada in stiłe neoclasego, a navata únega e caratterixada da ła cuba sorexesta da un cołonà semisircołar. Se catemo ai pìe de ła parte osidentałe del Monte Łoso, inte el Casteło de Valbona che, anca se pìcoło el ga un fasino e 'na so inportante istòria. Sta tera xe un mucio antìga in cuanto ghe xe stài trovài restanse de pałafite e, poco sora el casteło, adiritura alcune restanse de na otintìca fortificasion pałeoveneta. Sto casteło el xe senpre stà na dependensa de cheło asè pì grando che el se catava inte ła banda oposta del monte el , di cui no resta pì trase e se si esclude un antigo tòco de muro deso inglobà inte ał Viła Correr xa Lando a Łozzo Atestin. Xe serto che el casteło de Valbona comuncue el existeva xa inte el 1258 in cuanto ne parla inte el senso el de Gianfrancesco Capodilista, ma senpre come na dependensa del casteło de Łoso, in cuanto soło sta fegùra ła rexultava in un ełenco de castełi par i cuałi xe stà emanà inte el 1275 un decreto del Comun de Padoa. Desfà el casteło de Łoso inte el 1313, cueło de Valbona ga asumesto na vera e pròpia poxision stratexega parchè al sentro de łe strade che provegniva da Montagnana e da Este, al confin tra i teritori de Padoa, Vicensa, Verona. A cogna vardar el teritorio sircostante co òci difarenti, imaginando al posto de ła rigoroxa e fertiłe pianura che ne apare ancò un gran palùo malsan e perigołoxo, che se estendeva fino a Este. Łe ùlteme ópare de bonifica del teritorio xe stàe inte el 1922.